พริกขี้หนู (อัลบั้มธงไชย แมคอินไตย์)

พริกขี้หนู เป็นอัลบั้มชุดที่ 6 ของเบิร์ด - ธงไชย แมคอินไตย์ ออกวางแผงจำหน่ายในปี พ.ศ. 2534 ในสังกัด จีเอ็มเอ็ม แกรมมี่ โปรดิวเซอร์โดย สมชาย กฤษณะเศรณี จำนวน 11 เพลง ซึ่งมียอดจำหน่ายรวมมากกว่า 3.5 ล้านตลับ และถูกจัดให้เป็นอัลบั้มที่ดีที่สุดของคริสต์ทศวรรษ 1990 เป็นยอดจำหน่ายสูงสุดอีกอัลบั้มของเบิร์ด โดยสื่อบันเทิงได้ยกให้เป็นปรากฏการณ์ "เบิร์ดฟีเวอร์" อีกครั้งของเขา โดยมีเพลงเด่นอาทิเพลง "พริกขี้หนู" "อย่าต่อรองหัวใจ" "ขออุ้มหน่อย" เป็นต้น ซึ่งเป็นอัลบั้มดังที่ทำออกมาต่อเนื่องจากบูมเมอแรง จากความสำเร็จของอัลบั้มดังกล่าว ทำให้มีการจัดคอนเสิร์ตเปิดอัลบั้มพริกขี้หนู ซึ่งเป็นครั้งแรกที่ย้ายมาจัดที่อินดอร์ สเตเดียม หัวหมาก เพื่อรองรับจำนวนผู้ชมที่เพิ่มขึ้นถึง 2 รอบ และต่อเนื่องในปีเดียวกันด้วยคอนเสิร์ตแบบเบิร์ดเบิร์ดโชว์ ครั้งที่ 5 โดยใช้ชื่อตอน ความสุข ความทรงจำ ไม่มีที่สิ้นสุด จำนวน 29 รอบ จำนวนผู้ชม 58,000 คน ซึ่งเป็นจำนวนรอบสูงสุดเป็นประวัติการณ์ของการจัดคอนเสิร์ตในศูนย์วัฒนธรรมแห่งประเทศไทย และเป็นคอนเสิร์ตทิ้งท้ายก่อนการหยุดพักงานในวงการบันเทิงชั่วคราวของเบิร์ดเป็นเวลา 2 ปี (นับจากปลายปี พ.ศ. 2534 - 2536) เช่นเดียวกับอัลบั้มพริกขี้หนูเป็นอัลบั้มทิ้งท้ายในช่วงดังกล่าวก่อนที่จะมีอัลบั้มใหม่ที่ห่างกันถึง 3 ปี สำหรับรายชื่อเพลง

**รายชื่อเพลง**

**ความสำเร็จ**
ปี 2534 เข้าชิง "International Viewer's Choice Awards" จาก 1991 MTV Video Music Awards ณ สหรัฐอเมริกา
*ปี 2559 เพลง "พริกขี้หนู" ถูกจัดให้เป็นอันดับ 1 "เพลงฮิตที่สุดของปี 1991" จาก 10 เพลงฮิตที่สุดของปี 1991 สรุปโดยเว็บไซต์ข่าว Sanook.com วันที่ 13 ตุลาคม 2559
*ปี 2559 จัดให้เป็น "อัลบั้มยอดนิยมที่มียอดขายเกินล้านตลับ" โดย GMM Superstar วันที่ 9 กันยายน 2559
*ปี 2559 ได้รับการจัดอันดับให้เป็น "อัลบั้มที่ดีที่สุดของแกรมมี่ ปี 1991" อันดับ 1 จากการจัดอันดับ 6 อัลบั้มที่ดีที่สุดของแกรมมี่ ปี 1991 โดย GMM Superstar วันที่ 25 ธันวาคม 2559
*ปี 2560 ได้รับการจัดอันดับให้เป็น "อัลบั้มแห่งทศวรรษ" อันดับ 1 ในรอบ 10 ปี (ยุค 90 : จาก 1990-1999) ยอดจำหน่ายเกิน 3 ล้านตลับ จากการจัดอันดับ 6 อัลบั้มแห่งทศวรรษ โดย GMM Superstar วันที่ 1 เมษายน 2560
*ปี 2560 ได้รับการจัดอันดับให้เป็น "อัลบั้มขายดีที่สุดตลอดกาลของแกรมมี่" อันดับ 2 ยอดขายเกิน 3 ล้านตลับ โดย GMM Superstarสรุปการจัดอันดับ 33 BEST-Selling Albums of ALL TIME "33 อัลบั้มขายดีที่สุดตลอดกาลของแกรมมี่" วันที่ 8 พฤษภาคม 2560
*ปี 2560 ได้รับการจัดให้เป็นอันดับ 2 อัลบั้มที่ขายดีที่สุดตลอดกาลของศิลปินแกรมมี่ : ศิลปินชาย โดย GMM Superstar, วันที่ 9 มิถุนายน 2560 สรุปการจัดอันดับ 33rd Year GMM GRAMMY : BEST Male Albums "33 อัลบั้มขายดีที่สุดตลอดกาลของศิลปินแกรมมี่ : ศิลปินชาย" ด้วยยอดจำหน่ายเกิน 3 ล้านตลับ และเป็นอัลบั้มที่มียอดจำหน่ายสูงที่สุดแห่งยุค 90
*ปี 2561 ได้รับการจัดให้เป็น  "อัลบั้มของศิลปินชายที่เป็นที่สุดแห่งปี 1991" จากสรุปที่สุดในความทรงจำ ที่สุด..ของแกรมมี่ วันที่ 13 มกราคม 2561 โดย GMM Superstar 
*ปี 2561 ได้รับการจัดให้เป็น  "อัลบั้มที่เป็นที่สุดแห่งยุค 90's" จากสรุปที่สุดในความทรงจำ ที่สุด..ของแกรมมี่ วันที่ 6 มกราคม 2561 โดย GMM Superstar
*ปี 2561 ได้รับการจัดให้เป็น  "อัลบั้มของศิลปินชายที่เป็นที่สุดแห่งปี 1991" ซึ่งยอดขายเกินกว่า 3 ล้านชุด และมีการจัดคอนเสิร์ตใหญ่และทัวร์คอนเสิร์ตที่ ที่มีจำนวนรอบแสดงและคนดูรวมมากที่สุดในหน้าประวัติศาสตร์ของวงการเพลงไทย จากสรุปที่สุดในความทรงจำ ที่สุด..ของแกรมมี่ วันที่ 13 มกราคม 2561 โดย GMM Superstar 
*ปี 2563 ได้รับการจัดให้เป็น  "อัลบั้มล้านตลับเร็วที่สุด" อันดับ 5 ใช้เวลา 7 สัปดาห์ จากสรุป 10 อันดับ อัลบั้มล้านตลับเร็วที่สุดของแกรมมี่ วันที่ 23 กุมภาพันธ์ 2563 โดย GMM Superstar
*ปี 2564 ได้รับการจัดให้เป็น  "อัลบั้มที่ดีที่สุดของแกรมมี่ ปี 1991" อันดับ 1 ยอดขายมากกว่า 3.5 ล้านตลับ จากสรุปอัลบั้มที่ดีที่สุดของแกรมมี่ ปี 1991 วันที่ 9 กรกฎาคม 2564 โดย GMM Superstar

**อ้างอิง**
หมวดหมู่:อัลบั้มเพลงของธงไชย แมคอินไตย์
หมวดหมู่:อัลบั้มเพลงไทยสากล
หมวดหมู่:อัลบั้มเพลงไทยในปี พ.ศ. 2534
หมวดหมู่:อัลบั้มเพลงของค่ายจีเอ็มเอ็ม แกรมมี่